b'\n_START_ARTICLE_\nTysk kjempeschecke\n_START_SECTION_\nAvl\n_START_PARAGRAPH_\nTyskland jobbet med rasen og opprettet en standard for denne. Rasen ble beskrevet f\xc3\xb8rst i 1908. \xc3\x98rene skal v\xc3\xa6re kraftige og jevnt beh\xc3\xa5ret, de skal b\xc3\xa6res stivt opprettst\xc3\xa5ende og skal ha en avrundet overkant. \xc3\x98relengden skal harmonere i lengden med kroppst\xc3\xb8rrelsen, men i alle tilfelle minst 14cm \xc3\xb8relengde.Hodets st\xc3\xb8rrelse skal hos b\xc3\xa5de hanner og hunner harmonere med kroppst\xc3\xb8rrelsen. Hannens hode er st\xc3\xb8rre og med bre panne og nese. Kjeven skal v\xc3\xa6re fyldig og lett b\xc3\xb8yd. Hunnens hode er smalere en hannens.\n_START_SECTION_\nUtseende\n_START_PARAGRAPH_\nHalsen er kort og hodet sitter tett p\xc3\xa5 kroppen. Hakepose skal hannen ikke ha. Da kan det forekomme s\xc3\xa5kalt hakeskjegg. Det er en tynn hudfold. Hunner kan ha en liten hakepose. P\xc3\xa5 eldre dyr tillates det en st\xc3\xb8rre hakepose. Ved bed\xc3\xb8mmelse av hakepose skal dyret sitte i opprettet stilling. Brystet er bedt, fast og kraftig. Ryggen er bred og med god muskulatur. Rygglinjen g\xc3\xa5r fra nakken til krysse i en meget sval bue. Derifra i en jevn bue. Frambeina er lange og derfor gir dyret en h\xc3\xb8y reisning. Kraftige og rette samt bredt adskilte frambein som b\xc3\xa6rer kroppen opp fra underlaget. Skulderbladene sitter tett inntil kroppen. Kaninen skal st\xc3\xa5 p\xc3\xa5 labbene. Bakbeina er kraftige og skal b\xc3\xa6res parallelt med koppen. L\xc3\xa5rene skal v\xc3\xa6re muskul\xc3\xb8se. Beina skal ikke v\xc3\xa6re framtredende og med innsidene tett inntil kroppen.'